stanford-oval/wikipedia huggingface dataset:
Sosemylly

Sosemylly on soseuttamisessa käytettävä käsikäyttöinen laite. Tälläinen laite sopii hedelmien, marjojen, juuresten ja muiden kasvisten soseuttamiseen. Tälläisiin laitteisiin on olemassa vaihdettavia teriä, joiden avulla tehdään eri karkeusasteisia soseita. Sosemylly on tehty yleensä teräksestä. Sosemyllyjä on monen kokoisia ja osa niistä on tehty ammattilaisten käyttöön. Sosemyllyn kaltainen laite on perunaprässi, jolla saadaan aikaan erittäin hienojakoinen perunamuusi. Joissakin sosemyllymalleissa on kokoon taittuvat jalustimet, joiden avulla sosemylly voidaan pitää hyvin kattilan tai muun astian  päällä. Sosemylly sopii myös sitkeäkuoristen kasvisten soseuttamiseen, koska kuoret jäävät myllyyn.
Soseuttaminen

Soseuttaminen on ruoka-aineen tekemistä soseen muotoon. Näin tehdään muun muassa sosekeittoa valmistettaessa. Kasvisten soseuttamiseen soveltuvia laitteita ovat monitoimikone, sauvasekoitin, sosemylly ja erilaiset siivilät. Sosemylly sopii sitkeäkuoristenkin kasvisten soseuttamiseen. Kalasosekeittoa valmistettaessa käytetään kartiosiivilää. Tunnetuimpia kalasosekeittoja on Ranskasta peräisin oleva Marseillen kalakeitto. Kalaa soseutetaan leikkaamalla se kuutioiksi ja hienontamalla monitoimikoneessa. Perunoiden soseuttaminen on parasta tehdä survimella tai sosemyllyllä, joskus myös sähkövatkaimella. Monien muiden kasvisten soseuttaminen sujuu monitoimikoneella ja hienorakenteiset kasvikset, kuten porkkana voidaan soseuttamisen jälkeen paseerata. Viinirypäleiden ja kirsikoiden kaltaiset kiinteät hedelmät on syytä keittää ennen soseuttamista, jotta ne pehmenevät. Esimerkiksi mansikat on hyvä paloitella ennen soseuttamista. Jos marjoja soseutetaan sosemyllyssä, siemeniä ei tarvitse siivilöidä myöhemmin. Hedelmäsosetta tehtäessä ennen keittämistä hedelmistä poistetaan kivet ja siemenkodat. Hedelmäsoseiden tekemiseen sopivat sauvasekoitin ja monitoimikone. Marjojen soseuttaminen onnistuu toreeltaan, ilman keittämistä. Marjasoseiden tekeminen on eräs säilöntäkeino. Soseet ovat yleisiä vauvoille syötettyjä ruokia. Marjoja voi soseuttaa vauvoja varten kotitekoisesti siivilän läpi tai yksinkertaisesti haarukalla painelemalla.
Slash’s Snakepit

| Slash's Snakepit> Tiedot |
| --- | --- |
Toiminnassa:  1994–1996, 1998–2002
Tyylilaji:  hard rock, blues rock
Kotipaikka:  Yhdysvallat
Laulukieli:  englanti
Jäsenet:  Slash,  soolokitara   Rod Jackson,  laulu   Keri Kelli,  taustakitara   Johnny Blackout,  basso   Matt Laug,  rummut   Teddy "Zigzag" Andreadis,  kosketinsoittimet ja huuliharppu  
Entiset jäsenet:  Ryan Roxie   Johnny Griparic   Matt Sorum   Gilby Clarke   Mike Inez   Eric Dover   Brian Tichy   James Lomenzo  
Levy-yhtiö:  Geffen Records   Koch Records  
Infobox OKVirheellinen NIMI-arvo: 
Slash's Snakepit on Slashin (oikealta nimeltään Saul Hudson), Guns N' Rosesin entisen soolokitaristin, perustama yhtye. Slash's Snakepit perustettiin vuonna 1995. Yhtyeeltä on ilmestynyt kaksi albumia; It's Five O'Clock Somewhere (1995) ja Ain't Life Grand (2000). Guns n' Rosesin laulaja W. Axl Rose haastoi Slashin oikeuteen vuonna 1995, koska Slash's Snakepitin uusi albumi sisälsi kappaleita, jotka alun perin Axl oli suunnitellut Guns N' Rosesin uudelle albumille. Yhtye ei ole nykyään aktiivinen.
Jäsenet

Slash  – soolokitara
Rod Jackson – laulu
Keri Kelli – taustakitara
Johnny Blackout – basso
Matt Laug – rummut
Teddy Zigzag Andreadis – kosketinsoittimet, huuliharppu
Diskografia

It's Five O'Clock Somewhere (1995,  Geffen Records)
Ain't Life Grand (2000,  Koch International)
Aiheesta muualla

Snakepit.org (Arkistoitu – Internet Archive) Slashin virallinen fanisivu
Talent Suomi (5. tuotantokausi)

| Talent Suomi 5>  tuotantokausi |
| --- | --- |
Kestoaika:  60-90 min mainoksien kanssa
Pääosissa:  Juontajat: Heikki Paasonen Elina Kottonen Tuomarit: Sara Maria Forsberg Sami Hedberg Jari Sillanpää
Alkuperämaa:  Yhdysvallat
Verkko:   Nelonen
Esitetty:  25. syyskuuta 2016 –  4. joulukuuta 2016
Aiheesta muualla
Virallinen sivusto
Talent Suomen viides tuotantokausi alkoi Nelosella 25. syyskuuta 2016.  Juontajina toimivat Heikki Paasonen ja Elina Kottonen. Tuomareina toimivat Sara Maria Forsberg, Sami Hedberg ja Jari Sillanpää. Tähtituomareina toimivat puolestaan David Hasselhoff ja Riku Nieminen.
Ensimmäinen semifinaali

Ensimmäinen semifinaali esitettiin suorana 20. marraskuuta 2016.
| Järjestys | Järjestys | Kyky | Tulos |
| --- | --- | --- | --- |
| 1. | Marko Vainio | Drag-artisti | Putosi tuomariäänillä |
| 2. | Lauri Schreck | Kanteleensoittaja | Jatkossa tuomariäänillä |
| 3. | VellusTa Team | Akrobaatti-trikkauskaksikko | Putosi |
| 4. | Henriikka Roo | Tankotanssija | Putosi |
| 5. | Monserrat Villarroel | Twerkkaaja | Putosi |
| 6. | Antton Puonti | Nahkatrumpetinsoittaja | Jatkossa yleisöäänillä |
| 7. | Valkeakosken Koskenpojat | Kilpa-aerobicryhmä | Putosi |
| 8. | Andrei Makaroff | 14-vuotias raplaulaja | Putosi |
| 9. | Lahden Gospelkuoro | Gospelkuoro | Jatkossa yleisöäänillä |
Toinen semifinaali

Toinen semifinaali esitettiin suorana 27. marraskuuta 2016
| Järjestys | Kilpailija | Kyky | Tulsa |
| --- | --- | --- | --- |
| 1. | Too Much Underground | Breakdance-kaksikko | Putosi |
| 2. | Ida Laukkanen | 14-vuotias tanssija | Putosi tuomariäänillä |
| 3. | Delusion V | Voguing- tanssiryhmä | Jatkossa yleisöäänillä |
| 4. | FinBolly | Bollywood-tanssiryhmä | Putosi |
| 5. | Sari Aalto | Vatsastapuhuja | Jatkossa yleisöäänillä |
| 6. | Heikki Helastinen & Musta-Pekkaruuska | Performanssitaiteilija | Jatkossa tuomariäänillä |
| 7. | Eraesmus | Rap-robotanssija | Putosi |
| 8. | Sheila & Tommy | Quick change | Putosi |
| 9. | BarStarzz Finland / Red Diamond Bars | Street Workout | Putosi |
Finaali

Finaali esitettiin suorana 4. joulukuuta 2016
| Järjestys | Kilpailija | Kyky | Tulos |
| --- | --- | --- | --- |
| 1. | Delusion V | Voguing- tanssiryhmä | Ei sijoittunut |
| 2. | Antton Puonti | Nahkatrumpetinsoittaja | Voittaja |
| 3. | Lauri Schreck | Kanteleensoittaja | Ei sijoittunut |
| 4. | Sari Aalto | Vatsastapuhuja | Toinen |
| 5. | Heikki Helastinen & Musta-Pekkaruuska | Performanssitaiteilija | Kolmas |
| 6. | Lahden Gospelkuoro | Gospelkuoro | Ei sijoittunut |
Snowbird Airlines

| Snowbird Airlines |
| --- | --- |

Kutsukoodi:  Snowman
Perustettu:  2013
Lakkautettu:  2014
Laivaston koko:  0
Kohteiden määrä:  2
Tunnuslause:  Aito Suomalainen Future of Finnish aviation
Solmukohdat:   Helsinki-Vantaan lentoasema
Kotipaikka:   Vantaa
Avainhenkilö(t):  Marja Aalto (TJ, perustaja) Seppo Rissanen (perustaja)
Snowbird Airlines (ICAO: SBW, kutsukoodi: SNOWMAN) oli suomalainen startup-virtuaalilentoyhtiö.
Yritys perustettiin vuonna 2013 Air Finlandin konkurssin jälkeen, ja osa työntekijöistä oli Air Finlandin ja Finnairin entisiä työntekijöitä. Yhtiön toimitusjohtajana toimi Marja Aalto.
Yhtiö suunnitteli aloittavansa laajan lentotoiminnan vuonna 2014 suomalaisilta maakuntakentiltä muun muassa Espanjaan, Turkkiin ja Keski-Eurooppaan ja sen tarkoituksena oli ostaa oma Airbus A320 -lentokone kunhan yhtiö saa lentotoiminta- ja liikenneluvan. Liiketoimintamallin yhtenä perustana oli venäläisten matkustajien kuljettaminen käyttämällä Lappeenrannan lentoasemaa.
Lopulta yhtiö lensi ainoastaan 12 lentoa loka-marraskuussa 2014 Helsingistä Málagaan SmartLynx Airlinesin lentokoneilla. Yhtiö jäädytti toimintansa ja perui kaikki lentonsa joulukuun alussa 2014 huonoon taloustilanteeseen vedoten. Yhtiön lentotoiminta ei jatkunut tämän jälkeen.
Laivasto

Snowbird Airlines suunnitteli käyttävänsä toimitusjohtajansa mukaan ensimmäisiin lentoihin toisten lentoyhtiöiden operoimia koneita. Yhtiön oli määrä vastaanottaa omaa kalustoa loppuvuodesta 2014, mutta järjestelyt eivät onnistuneet.
A320-koneiden rinnalle oli suunnitelmissa myös hankkia pienempi 130–150-paikkainen kone.
Aiheesta muualla

Snowbird Airlinesin kotisivut arkistoituna Internet Archivessa
Snowbird Airlines aikoo rikkoa Seinäjoen lentokentän hiljaiselon Yle Uutiset. 25.7.2014.
Snowbirdin perustivat Air Finlandin ex-työntekijät Helsingin Sanomat. 23.9.2014.
Sopoćani

| Stari Ras ja Sopoćani |
| --- | --- |

Maailmanperintökohde
Sijainti:  Serbia  43°7′8″N, 20°25′22″E
Kriteerit:  (i)(iii)
Tunnusnumero:  96
Valintahistoria
Valintavuosi:  1979
 Stari Ras
Sopoćanin luostari
Sopoćani on keskiaikainen luostari Serbiassa. Se on Unescon maailmanperintökohde.
Luostari rakennettiin 1200-luvun puolivälissä Rasin alueelle, silloisen Serbian valtion sydänmaille. Kirkko pyhitettiin Pyhälle Kolminaisuudelle ja valmistui noin vuonna 1265. Kirkon freskot ovat loistavia esimerkkejä Serbian keskiaikaisesta kirkkotaiteesta.
1500- ja 1600-luvulla osmanit hyökkäilivät alueelle jatkuvasti, ja munkit joutuivat lopulta pakenemaan luostarista Kosovon puolelle. Luostari oli tyhjillään lähes kahdensadan vuoden ajan, sen katto romahti ja freskojen säilymistä pidetään ihmeenä. Luostari kunnostettiin 1900-luvulla, ja nykyisin siellä elää jälleen munkkeja.
Fresko Jumalanäidin kuolonuneen nukkuminen
Yksityiskohta freskosta
Aiheesta muualla

Kuvia tai muita tiedostoja aiheesta Sopoćani Wikimedia Commonsissa
BLAGO Fund: Sopoćani
Sojuz MS-07

Sojuz MS-07 (ven. Союз МС-07) on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 17. joulukuuta 2017 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 54:n miehistöön.
Miehistö

Anton Škaplerov, Venäjän avaruusjärjestö, päällikkö
Scott Tingle, NASA
Norishige Kanai, JAXA
Miehistö > Varamiehistö

Sergei Prokopjev, Venäjän avaruusjärjestö, päällikkö
Alexander Gerst, ESA
Jeanette Epps, NASA
Jouko Jokinen

| Jouko Jokinen |
| --- | --- |
 Jouko Jokinen vuonna 2012.
Henkilötiedot
Syntynyt: 18. maaliskuuta 1959 (ikä 65) Vesilahti
Ammatti:  päätoimittaja
Jouko Tapani Jokinen (s. 18. maaliskuuta 1959 Vesilahti) on suomalainen toimittaja, joka työskenteli Ylen uutis- ja ajankohtaistoiminnan päätoimittajana eläkkeelle jäämiseensä asti lokakuussa 2024.
Ura

Jokinen suoritti humanististen tieteiden kandidaatin tutkinnon Jyväskylän yliopistossa vuonna 1982 ja kävi Sanoma Osakeyhtiön toimittajakoulun 1983. Hän työskenteli toimittajana, uutispäällikkönä ja toimituspäällikkönä Helsingin Sanomissa 1984–2001, Porissa ilmestyvän Satakunnan Kansan päätoimittajana 2001–2010 ja Aamulehden päätoimittajana 2010–2017. Syyskuussa 2017 Jokinen nimitettiin Yleisradion uutis- ja ajankohtaistoimituksen päätoimittajaksi. Kun Jokinen tuli valituksi Ylen tehtävään, hän ei ollut tehnyt yhtään televisio- tai radiosisältöjä.
Muuta

Jokinen on saanut SM-pronssia 20-vuotiaiden kuulantyönnössä vuonna 1979. Hänen ennätyksensä on 15,79.
Caseasauria

| Caseasauria |
| --- | --- |
 Casea broilii
 Permikausi Cisural–Guadalupe-epookki  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Kladi::  †Caseasauria  Williston, 1912
Heimot
 †Caseidae  †Eothyrididae 
Katso myös
   Caseasauria Wikispeciesissä  
Infobox OKNimi-testi OK: 
Casesauria on sukupuuttoon kuollut synapsidiryhmä. Se on toinen synapsidien kahdesta pääkladista. Sen jäsenet elivät permikauden aikana. Kladiin kuuluu kaksi alaryhmää, lihansyöjiä/hyönteissyöjiä käsittävä Eothyrididae-heimo ja kasvinsyöjiä käsittävä Caseidae-heimo. Caseasaurit kukoistivat permikauden alussa, mutta hävisivät lopulta kilpailussa myöhemmin ilmestyneille terapsideille. Viimeiset caseasaurit hävisivät keskisellä permikaudella. Yksi myöhäisimpiä Caseasauriaan kuuluneita sukuja oli nykyisen Venäjän alueella elänyt Ennatosaurus.
Luokittelu

Caseasauria luokitellaan nykyisin toiseksi synapsidien pääkladeista, sillä useimmat tutkimukset ovat osoittaneet sen eronneen omaksi kehityslinjakseen aikaisemmin kuin muut synapsidit, jotka luetaan toiseen kladiin nimeltä Eupelycosauria. Tämä luokittelu ei kuitenkaan ole vielä erityisen vakaalla pohjalla, sillä aikaisemmat tutkimukset ovat suurelta osin perustuneet kallon rakenteen ominaisuuksiin. Osa kallontakaisen luurangon ominaisuuksista näyttäisi osoittavan että Varanopidae ja Ophiacodontidae olisivat eronneet yhteisestä kantamuodosta jo ennen Caseasauriaa.
Kuitenkin osa näistä luurangon ominaisuuksista, jotka Caseasaurian Caseidae-heimo omaa yhdessä Eupelycosauriaan luettun Edaphosauridaen kanssa, kuten laajentunut rintakehä, liittyy mitä todennäköisimmin kasvinsyöntiin erikoistumiseen eikä sukulaisuussuhteisiin. Primitiivisten Eothyrididae-heimon caseasaurien kallontakaisesta rakenteesta ei voida sanoa mitään, sillä niistä tunnetaan pelkkä kallo. Niiden kallo on kuitenkin hyvin primitiivisen tyyppinen. Jo tunnettujen fossiilien parempi tutkiminen saattaisi tuoda lisää selvyyttä Caseasaurian sijoittumisen synapsidien sukupuussa, mutta suurin ongelma asian selvittämisessä on tunnettujen myöhäishiilikautisten synapsidifossiilien vähyys.
Luokittelu > Fylogenia

Perustuu tutkimuksiin: Reisz (1986) ja Laurin (1993).
Perustuu Roger B. J. Bensonin tutkimukseen (2012).
Casea broiliin luuranko Field Museum of Natural Historyssä
Cotylorhynchus romerin luuranko
Piirros Casea broiliin kallosta
Sonny Sandoval

| Sonny Sandoval |
| --- | --- |

Henkilötiedot
Syntynyt: 16. toukokuuta 1974 (ikä 50)
Muusikko
Taiteilijanimi:  "Sonny" ja Sonny Sandoval 
Aktiivisena:  1990–
Tyylilajit:  alternative metal   rapcore   reggae
Soittimet:  laulu   kitara
Yhtyeet:  P.O.D.
Levy-yhtiöt:  Rescue Records 
Aiheesta muualla
www.payableondeath.com
  [ Muokkaa Wikidatassa ] [ ohje ]  
Paul Joshua "Sonny" Sandoval (s. 16. toukokuuta 1974) on yhdysvaltalainen muusikko. Hänet tunnetaan parhaiten nu metal -yhtye P.O.D.:n vokalistina. Hän on naimisissa pitkäaikaisen tyttöystävänsä Shannon Kellyn kanssa. Heillä on 2 tytärtä, Nevaeh ja Marley, sekä 1 poika, Justice.
Sandovalin elämä nuorena ei ollut helppoa. Hän kuului jengiin, käytti huumeita ja joi paljon. Mutta kun hänen äitinsä elämä alkoi olla vaakalaudalla leukemian takia, Sonny alkoi pohtia asioita. Hänen äitinsä oli kristitty, mutta aikaisemmin Sonny ei ollut uskonut Jeesukseen. Hänen äitinsä kuolema muutti Sonnyn käsitystä tästä asiasta, ja hänestä tuli uskovainen. Pian tämän jälkeen hän tapasi Marcos Curielin ja serkkunsa Wuv Bernardon, jotka etsivät vokalistia yhtyeeseen. Sonny suostui yhtyeen laulajan virkaan, ja Gabe Portillon liityttyä yhtyeen basistiksi ryhmä oli koossa. Nimeä vielä mietittiin, mutta ei kauan: Sonnyn ystävän ehdotuksesta yhtyeen nimeksi annettiin pankkitermi P.O.D..
Sandoval on vieraillut Anastacian nimikkoalbumilla kappaleella "I Do". Kappale kertoo sodasta, väkivallasta ja rikoksesta.
Vuonna 2006 Sandoval sijoittui Hit Paraderin Top 100 Metal Vocalists of All Time (100 kaikkien aikojen parasta metallivokalistia) -listalla sijalle 63.
Sandovalin tyttären, Nevaehin etunimi on yleistynyt huomattavasti Sandovalin kerrottua vuonna 2000 että se on "Heaven" (Taivas) väärinpäin. Sandoval on myös esiintynyt paljon julkisuudessa Nevaeh-tyttärensä kanssa, ja kun häneltä kerran kysyttiin tietääkö Nevaeh itse mitä hänen nimensä tarkoittaa, Sandoval vastasi "Hän tietää että hänen isoäitinsä on siellä".
Aiheesta muualla

P.O.D.:n viralliset kotisivut (englanniksi)
The Warriors Tour -sivut (Arkistoitu – Internet Archive) (englanniksi)
P.O.D. Promotions Crew: Official Street Team -sivut (Arkistoitu – Internet Archive) (englanniksi)
theSouthtown.com (Arkistoitu – Internet Archive) (englanniksi)
P.O.D. Myspacessa (englanniksi)
P.O.D.
| --- | --- |
Albumit:   P.O.D. Demo Tape  Snuff The Punk  Brown  Payable on Death Live  The Fundamental Elements of Southtown  Satellite  Payable On Death  Testify  Greatest Hits: The Atlantic Years  When Angels and Serpents Dance  Murdered Love  So-Cal Sessions  The Awakening  Circles 
EP:t:   The Warriors EP  Limited Edition Bonus EP  The Warriors EP Volume 2 
Singlet:   Rock The Party (Off The Hook)  Souhtown  School Of Hard Knocks  Alive  Youth Of The Nation  Boom  Satellite  Sleeping Awake  Will You  Change The World  Goodbye For Now  Lights Out  Going In Blind  Addicted  Shine with Me  On Fire  Lost in Forever  Higher  Beautiful  This Goes Out to You  Listening for the Silence  Rockin' with the Best 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat  Tšekki 2 
Taiteenala:  MusicBrainz 
Muut:  Europeana
Joutsenet (Jussi Mäntysen veistos)

| Joutsenet |
| --- | --- |
 Jussi Mäntynen: Joutsenet, 1959, Turku.
Nimi:  Joutsenet
Tekijä:  Jussi Mäntynen
Valmistumisvuosi:  1959
Taiteenlaji:  kuvanveisto
Korkeus:  310 cm
Sijainti:  Puolalanmäki
Paikkakunta:  Turku
Koordinaatit:  60°27′13.5″N, 022°15′41.4″E
Joutsenet (myös Joutsenlento) on suomalaisen kuvanveistäjä Jussi Mäntysen suunnittelema pronssinen suihkukaivoveistos Turun Puolalanmäellä. Se kuvaa kolmea lentoon nousevaa joutsenta ja se on paljastettu vuonna 1959. Joutsenista on tehty myös toinen valos, joka on paljastettu vuonna 1961 Lahden Fellmaninpuistossa. Lahden veistos tunnetaan nimellä Ylös kirkkauteen.
Veistos

Pitkään eläintentäyttäjänä ollut Jussi Mäntynen ei pyrkinyt veistoksissaan toistamaan orjallisesti eläinten fyysistä ulkonäköä vaan luomaan vaikutelman niiden luontaisesta käyttäytymisestä, liikkeestä ja luonteesta. Joutsenet-veistosta on kuvattu paljon Mäntysen aikaisemmin tekemiä suuria nisäkäsveistoksia kepeämmäksi.
Kolmea lentoon lähtevää joutsenta kuvaava veistos on pronssia ja korkeudeltaan 310 senttimetriä. Veistoksen punagraniittinen jalusta on 140 senttimetriä korkea ja sen juurella on suihkukaivo. Patsaan lahjoitti Turun kaupungille Keskinäinen vakuutusyhtiö Sampo.
Lahden valos

Lahden kaupunki hankki uusintavaloksen veistoksesta ja sijoitti sen Fellmaninpuistoon, jossa se paljastettiin vuonna 1961. Ylös kirkkauteen -nimisenä tunnettu patsas on sijoitettu puistossa olevan lammen vierelle.
Lahden valos > Kuvia teoksista

Jussi Mäntynen: Ylös kirkkauteen, 1961, Lahti.
Kreetan arkkihiippakunta

| Kreetan arkkihiippakunta Ιερά Αρχιεπισκοπή Κρήτης |
| --- | --- |
 Hiippakunnan katedraali Pyhän Menaksen katedraali Iraklionissa.
Kirkkokunta:  ortodoksinen kirkko
Osa kirkkoa:  Kreetan kirkko
Seurakuntia:  127
Luostareita:  15
Tuomiokirkko:  Pyhän Menaksen katedraali
www.iak.gr
Kreetan arkkihiippakunta (kreik. Ιερά Αρχιεπισκοπή Κρήτης, Ierá Archiepiskopí Krítis) on ortodoksinen arkkihiippakunta Kreetan saarella Kreikassa. Se kuuluu Kreetan kirkkoon.
Hiippakunta käsittää alueen Kreetan keskiosissa, ja siihen kuuluu kahdeksan rovastikuntaa (archieratikí periféreia) ja 127 seurakuntaa (enoría). Arkkihiippakuntana sen alaisuuteen kuuluu hengellisesti koko Kreetan kirkko. Hiippakunnan katedraali eli piispanistuin on Iraklionissa sijaitseva Pyhän Menaksen katedraali.
Historia

Kristinusko tuli Kreetalle apostoli Paavalin mukana vuonna 64. Kreetan arkkihiippakunta samoin kuin koko Kreetan kirkko pitää ensimmäisenä piispanaan Paavalin työtoveria apostoli Titusta. Myöhemmin Kreetan kirkko järjestettiin niin, että sillä oli arkkipiispa ja useita piispoja, jotka muodostivat paikallissynodin. Myöhäisantiikin aikana Kreetan arkkihiippakunta oli yksi Illyricumin kahdestatoista arkkihiippakunnasta.
Myöhäisantiikin aikana ja edelleen ensimmäisellä bysanttilaisella kaudella (vuoteen 824) Kreetan kirkon arkkipiispanistuin oli saaren vanhassa hallintokeskuksessa Gortynissä. 700-luvulla saarella oli 12 piispaa. Noin vuonna 754 Kreetan hiippakunnat siirrettiin Rooman alaisuudesta Konstantinopolin alaisuuteen. Saaren toisella bysanttilaisella kaudella (961–1204) arkkihiippakunnan keskukseksi tuli Khandakas eli nykyinen Iraklion. Vuonna 1204 alkaneella venetsialaisvallan ajalla venetsialaiset tekivät Kreetasta katolisen arkkihiippakunnan ja korvasivat ortodoksiset piispat katolisilla. Ortodoksisuus säilyi kylissä ja luostareissa.
Osmanivallan aikana ortodoksinen kirkollinen hierarkia palautettiin saarelle. Vuodesta 1700 Kreetan metropoliitan titteli oli virallisesti ”Kreetan ja koko Euroopan metropoliitta”. Kreikan vapaussodan aikaan 24. kesäkuuta 1821 turkkilaiset teloittivat metropoliitan ja viisi piispaa.
Kreetan kirkon asema määriteltiin Kreetan valtion laeissa vuonna 1900. Vuonna 1962 kaikki Kreetan piispat saivat metropoliitan arvon. Vuonna 1967 Kreetan metropoliitta sai arkkipiispan arvon, ja Kreetan metropoliittakunnasta tuli Kreetan arkkihiippakunta.
Arkkipiispat

Kreetan arkkipiispat vuodesta 1967 ovat:
| Nimi | Nimi | Kausi alkoi | Kausi päättyi |
| --- | --- | --- | --- |
| Eugenios | Evgénios (Evángelos Psalidákis) | 28. helmikuuta 1967 | 7. helmikuuta 1978 |
| Timotheos III | Timótheos III (Michaíl Papoutsákis) | 10. maaliskuuta 1978 | 26. heinäkuuta 2006 |
| Eirenaios | Eirinaíos (Nikólaos Athanasiádis) | 30. elokuuta 2006 | virassa (2020) |
Luostarit

Hiippakunnan alueella on yhdeksän toiminnassa olevaa luostaria:
Munkkiluostarit
Agkárathoksen luostari eli Neitsyt Marian kuolonuneen nukkumisen luostari (Moní Koimíseos tis Theotókou Agkaráthou)
Epanosífiksen luostari eli Pyhän Georgioksen luostari (Moní Agíou Georgíou Epanosífi)
Gorgolaḯniksen luostari eli Pyhän Georgioksen luostari (Moní Agíou Georgíou Gorgolaḯni)
Pyhittäjä Irene Khrysobalantoslaisen luostari (Moní Osías Eirínis Chrysovalántou Irakleíou)
Pyhän Johannes Teologin luostari (Moní Agíou Ioánni Theológou Anopóleos)
Pyhän Panteleimonin luostari (Moní Agíou Panteleímonos Irakleíou)
Nunnaluostarit
Palianín luostari eli Neitsyt Marian kuolonuneen nukkumisen luostari (Moní Koimíseos tis Theotókou Palianís eli Moní Palianís)
Pyhän Irenen luostari (Moní Agías Eirínis Krousónos)
Savvathianán luostari eli Neitsyt Marian syntymän luostari (Moní Genníseos tis Theotókou Savvathianón eli Moní Savvathianón)
Aiheesta muualla

Ιερά Αρχιεπισκοπή Κρήτης. Arkkihiippakunnan verkkosivut. (kreikaksi)
Pyhän Tituksen kirkko (Kathedrikós Naós Agíou Títou).
Pyhän Katariinan kirkko (Naós Agías Aἰkaterínis).
Episkopín Pyhän Menaksen kirkko (Naós Agíou Miná).
Áno Archánesin Pyhän Nikolaoksen kirkko (Naós Agíou Nikoláou).
Týlisoksen Pyhän Nikolaoksen kirkko (Naós Agíou Nikoláou).
Ágios Mýronaksen Pyhän Myronin kirkko (Naós Agíou Mýronos).
Dafnésin Pyhän vyön kirkko (Naós Agías Zónis).
Gorgolaḯniksen luostari.
Kalle Jäntti

Kalle Jäntti (26. huhtikuuta 1888 Rautalampi – 11. maaliskuuta 1954 Helsinki) oli suomalainen maitotalousalan  yritys- ja koulunjohtaja, opettaja ja päätoimittaja.
Jäntin vanhemmat olivat maanviljelijä Gabriel Jäntti ja Vilhelmiina Huttunen ja puoliso vuodesta 1921 Salme Maria Terhola. Jäntti tuli ylioppilaaksi 1908 ja valmistui agronomiksi 1912 pääaineenaan meijerioppi. Hän oli ensin meijeriliiton sihteeri ja Kuopiossa sijainneen tietopuolisen meijerikoulun vt. johtaja ja sitten Valion palveluksessa. Valion teknillisen johtajan apulainen Jäntti oli 1916–1918 ja Valion neuvontaosaston johtaja 1920–1924 sekä Karjatalous- ja Karjantuote-lehtien päätoimittaja 1925–1954. Hän oli myös Pellervon osuustoimintaopiston opettaja 1917–1919 ja Valion maitotalousopiston opettaja 1924–1925 ja johtaja 1927–1929.
Zákynthos

Zákynthoksen saari satelliittikuvassa.
| --- | --- |
Sijainti:  37°47′32″N, 20°45′28″E, Zákynthos Zákynthos, Jooniansaaret Kreikka
Saariryhmä:  Jooniansaaret
Korkein kohta:  Vrachíonas, 756 m
Pinta-ala:  406 km²
| --- | --- |
Asukasluku:  40 758
Suurin kaupunki:  Zákynthos
Kieli:  kreikka
muokkaa - muokkaa wikitekstiä - muokkaa Wikidataa
Zákynthos (kreik. Ζάκυνθος; transl. myös Zákinthos; ital. Zante) on Kreikan saari, joka kuuluu Jooniansaarten saariryhmään. Saaren pinta-ala on 406 neliökilometriä ja asukasluku 40 758 (vuonna 2011). Hallinnollisesti Zákynthos kuuluu Zákynthoksen kuntaan, Zákynthoksen alueyksikköön ja Jooniansaarten alueeseen. Saaren pääkaupunki on Zákynthoksen kaupunki.